
    บันทึกรายงานการประชุม
สภาเทศบาลตำบลหนองพ้อ  สมัยวิสามัญ  สมัยที่ 2 ประจำปี  2562 (ครั้งที่ 1)
วันที่  23 ธันวาคม พ.ศ. 2562  เวลา  09.30 น.

เริ่มประชุมเวลา 10.05 น.
เลขานุการ	เรียนท่านประธานสภาได้ตรวจสอบบัญชีรายชื่อเข้าประชุมครบตรงกับบัญชีรายชื่อ สมาชิกสภา ครบองค์ประชุมเชิญประธานสภาดำเนินการประชุมตามระเบียบวาระการประชุม เชิญครับ
ประธานสภา	สวัสดีครับสมาชิกสภาทุกท่านสำหรับวันนี้เป็นการประชุมสมัยวิสามัญสมัยที่ 2 ครั้งที่ 1 ประจำปี 2562 ผมขอเปิดการประชุมครับ	
ระเบียบวาระที่ 1	เรื่องที่ประธานแจ้งให้ที่ประชุมทราบ
ประธานสภา	ครับสำหรับวันนี้มีเรื่องที่ประธานแจ้งจำนวน 4 เรื่องครับ
	1.เรื่องการขอเปิดการประชุมสมัยวิสามัญสมัยที่ 2 เริ่มเมื่อวันที่ 16 ธันวาคม 2562 มีกำหนด 15 วันครับ
	2.ญัตติที่เสนอมาในวันนี้เกี่ยวกับการจ่ายขาดเงินสะสมงบประมาณ 3660000 บาท
	3.เรื่องเกี่ยวกับจัดพีธีรับมอบพระบรมฉายาลักษณ์พระบาทสมเด็จพระจ้าอยู่หัวและสมเด็จพระนางเจ้าฯพระบรมราชนี ในวันที่ 24 ธันวาคม 2562 เวลา 13.30 น.
	4.เกี่ยวกับการร่วมงานโรงเรียนผู้สูงอายุของเทศบาลตำบลหนองพ้อ ในวันที่ 25 ธันวาคม 2562
ระเบียบวาระที่ 2	เรื่องรับรองรายงานการประชุม
		-ไม่มี-
ระเบียบวาระที่ 3 	เรื่องเพื่อพิจารณา
ประธานสภา			สำหรับวันนี้มีญัตติอยู่ญัตติเดียวจำนวน 2 โครงการซึ่งรายละเอียดก็ได้อยู่ในมือสมาชิกเป็นที่เรียบร้อยแล้วงบประมาณ3660000 บาท แต่ทางเทศบาลสมทบจำนวน 1830000 บาท และโครงการที่ 2 โครงการกำแพงป้องกันตลิ่งพัง หมู่ที่ 8 จำนวน 483000 บาท เชิญท่านนายกเทศมนตรีเสนอญัตติครับ
นายกเทศมนตรี	          ข้าพเจ้า นายสุพัฒน์  หนูจีนเส้ง   นายกเทศมนตรีตำบลหนองพ้อ  ขอเสนอญัตติขออนุมัติ    จ่ายขาดเงินสะสม เพื่อสมทบงบประมาณการก่อสร้าง โครงการก่อสร้างถนน คสล. ถนนสายหนองพ้อ -   หนองคล้า หมู่ที่ ๓  ตำบลควนขนุน  อำเภอควนขนุน  จังหวัดพัทลุง  
โครงการที่ ๑  โครงการก่อสร้างถนนคอนกรีตเสริมเหล็ก  ถนนสายหนองพ้อ – หนองคล้า หมู่ที่ ๓    
ตามที่เทศบาลตำบลหนองพ้อ ได้ขอรับการสนับสนุนงบประมาณ โครงการก่อสร้างถนน คสล.  ถนนสายหนองพ้อ – หนองคล้า   หมู่ที่ ๓ ประจำปีงบประมาณ พ.ศ.๒๕๖๓ งบกลาง รายการเงินสำรองจ่าย  เพื่อกรณีฉุกเฉินหรือจำเป็น ในอำนาจของรองนายกรัฐมนตรี (นายวิษณุ เครืองาม)  รองนายกรัฐมนตรี มีนโยบาย ให้เทศบาลสมทบงบประมาณในการดำเนินโครงการ ร้อยละ ๕๐ เพื่อดำเนินโครงการดังกล่าว ให้    ใช้งานได้ตามปกติ เพื่ออำนวยความสะดวกและความปลอดภัยในการเดินทางของประชาชน  เนื่องจากถนนสายดังกล่าวชำรุดเป็นหลุมเป็นบ่อจำนวนมาก ซ่อมแซมแล้วก็ยังชำรุดเสียหายอีก
โครงการก่อสร้างถนนคอนกรีตเสริมเหล็ก  ถนนสายหนองพ้อ – หนองคล้า หมู่ที่ ๓    ตำบลควนขนุน  อำเภอควนขนุน  จังหวัดพัทลุง  กว้าง ๕.๐๐ ม.   ยาว ๐.๙๘๐ กม.  หนา ๑๕.๐๐ ซม.  ไหล่ทาง หินคลุกข้างละ ๐.๕๐ ม.  หรือมีพื้นที่ไม่น้อยกว่า ๔,๙๐๐  ตร.ม. ตามรายละเอียดแบบแปลนและแผนผังที่แนบมาพร้อมนี้ งบประมาณจำนวน ๓,๖๖๐,๐๐๐.- บาท (เงินสามล้านหกแสนหกหมื่นบาทถ้วน) โดยเทศบาลตำบลหนองพ้อ จะต้องสมทบงบประมาณ จำนวน ๑,๘๓๐,๐๐๐.- บาท  ดังนั้นเพื่อให้โครงการดังกล่าวสามารถดำเนินการได้ จึงขออนุมัติสภาเทศบาลตำบลหนองพ้อ พิจารณาจ่ายขาดเงินสะสม จำนวน ๑,๘๓๐,๐๐๐.-บาท (หนึ่งล้านแปดแสนสามหมื่นบาทถ้วน)
โครงการที่ ๒ โครงการก่อสร้างกำแพงป้องกันตลิ่งพัง  หมู่ที่ ๘
โครงการก่อสร้างกำแพงป้องกันตลิ่งพัง หมู่ที่ ๘ โดยใช้กล่องลวดตาข่ายบรรจุหินใหญ่ (GABION) ขนาดยาว ๒๕.๐ ม. สูง ๔.๐ ม. งบประมาณ ๔๘๓,๐๐๐.- บาท (สี่แสนแปดหมื่นสามพันบาทถ้วน)   ตามรายละเอียดแบบแปลนที่แนบมาพร้อมนี้  เนื่องจากฤดูฝน ฝนตกหนัก น้ำป่าจากเทือกเขาบรรทัดไหลหลากมาจำนวนมากทำให้น้ำกัดเซาะคันกั้นตลิ่งหมู่ที่ ๘ พังลง ทำประชาชนได้รับความเดือดร้อน จึงจำเป็นต้องดำเนินการก่อสร้างโดยด่วน  หากไม่ดำเนินการจะทำให้เกิดความเสียหายและมีผลกระทบต่อชีวิตและทรัพย์สินของประชาชนในพื้นที่ได้  เพื่อแก้ไขปัญหาดังกล่าว จึงขออนุมัติสภาเทศบาลตำบลหนองพ้อ พิจารณาจ่ายขาดเงินสะสม จำนวน ๔๘๓,๐๐๐.-บาท (สี่แสนแปดหมื่นสามพันบาทถ้วน)
การจ่ายขาดเงินสะสมครั้งนี้ เป็นอำนาจการอนุมัติของสภาเทศบาลตำบลหนองพ้อตามระเบียบกระทรวงมหาดไทยว่าด้วยการรับเงินการเบิกจ่ายเงิน การฝากเงิน การเก็บรักษาเงินและการตรวจเงินขององค์การปกครองส่วนท้องถิ่น (ฉบับที่ 2) พ.ศ. 2548 ข้อ 89 องค์ปกครองส่วนท้องถิ่นอาจใช้จ่ายเงินสะสมได้โดยการรับอนุมัติจากสภาท้องถิ่นภายใต้เงื่อนไขดังต่อไปนี้
(๑) ให้กระทำได้เฉพาะกิจการซึ่งอยู่ในอำนาจหน้าที่ขององค์กรปกครองส่วนท้องถิ่น  ซึ่งเกี่ยวกับด้านการบริการชุมชนและสังคม หรือเป็นกิจการที่เป็นการเพิ่มพูนรายได้ขององค์กรปกครองส่วนท้องถิ่น หรือกิจการที่จัดทำเพื่อบำบัดความเดือดร้อนของประชาชน ทั้งนี้ ต้องเป็นไปตามแผนพัฒนาขององค์กรปกครองส่วนท้องถิ่น หรือตามที่กฎหมายกำหนด
(2) ได้ส่งเงินสมทบกองทุนส่งเสริมของกิจการขององค์กรปกครองส่วนท้องถิ่นแต่ละประเภทตามระเบียบแล้ว
(3) เมื่อได้รับอนุมัติให้จ่ายขาดเงินสะสมแล้ว องค์กรปกครองส่วนท้องถิ่นต้องดำเนินการก่อหนี้ผูกพันให้เสร็จภายในระยะเวลาไม่เกินหนึ่งปีถัดไป  หากไม่ดำเนินการภายในระยะเวลาที่กำหนดให้ใช้จ่ายเงินเงินสะสมนั้นเป็นอันพับไป						                    		
ดังนั้น ข้าพเจ้าจึงได้เสนอญัตติ ขออนุมัติใช้จ่ายเงินสะสมประจำปีงบประมาณ พ.ศ. 256๓ ในครั้งนี้เพื่อสภาเทศบาลตำบลหนองพ้อได้พิจารณา
จึงเรียนมาเพื่อโปรดนำเสนอต่อที่ประชุมสภาเทศบาลตำบลหนองพ้อเพื่อพิจารณาต่อไป
[bookmark: _GoBack]ประธานสภา			ครับลำดับต่อไปเป็นหน้าที่ของสมาชิกในการอภิปราย จำนวน 2 โครงการงบประมาณ 1830000 บาท และโครงการที่ 2 จำนวน 483000 บาท เชิญท่านสมาชิกสภาครับ
โยธิน  ถึงมาก		เรียนประธานสภา  ผมนายโยธิน  ถึงมาก สท.เขต 1 ผมขอถามผู้บริหารในญัตติที่เสนอไม่ทราบว่าในแผนที่เสนอมาสายหนองพ้อ หนองคล้า แต่ที่จริงเป็นสายหนองพ้อ – ควนพลีหรือเปล่าครับ อยากให้ดูให้ชัดครับและช่วยชี้แจงให้ถูกด้วยครับ
ประธานสภา			ในส่วนขอชื่อโครงการตรงนี้ให้ทางฝ่ายบริหารช่วยตรวจสอบด้วยครับ เชิญท่านต่อไปครับ
สมเกียรติ  เกื้อชู		เรียนประธานสภา ผมนายสมเกียรติ เกื้อชู สท.เขต 1 โครงการทั้งสองโครงการผมเห็นด้วยครับ เพราะชาวบ้านเดือดร้อนจริงๆครับ
นายกเทศมนตรี		เรียนประธานสภา ผมนายสุพัฒน์  หนูจีนเส้ง นายกเทศมนตรีตำบลหนองพ้อ ครับตรงนี้ได้ตรวจสอบแล้วครับว่าถูกต้องตามในแผนพัฒนาครับ เป็นสายหนองพ้อ  -หนองคล้า ครับ
ประธานสภา			ครับผมดุในแผนแล้วครับเป็นสายหนองพ้อ –หนองคล้าครับ หมู่ที่ 3 กว้าง 6 เมตร ยาว 980 เมตร ตามแผนพัฒนาถูกต้องครับ เชิญท่านสมาชิกท่านต่อไปครับ
ปรีชา  ชาญเมธี		เรียนประธานสภา ผมนายปรีชา ชาญเมธี สท.เขต 2 ผมขอฝากท่านประธานครับ การทำถนนคอนกรีตผมอยากให้แบ่งครึ่งครับ ในการทำครับ จะได้รับน้ำหนักได้ดีครับ ทนทานด้วย ฝากท่านประธานด้วยครับ ของหมู่ที่ 8 ตรงนี้ก็ดีอยู่แล้วครับ
ประสิทธิ์  จันทร		เรียนประธานสภา ผมนายประสิทธิ์  จันทร สท.เขต 2 ผมเป็นห่วงโครงที่ 1 ครับเรื่องการจ่ายเงินสะสมในส่วนตรงนี้เรื่องการกันเงิน ไม่ทราบว่าเราทำได้หรือไม่ เพราะเราต้องกันเงินไว้จำนวน 6 เดือน แล้วจะมีเงินไว้เท่าไหรครับ ผมอยากทราบสถานะการเงินทางการคลังว่าเป็นอย่างไรครับในการจ่ายเงินสะสมครั้งนี้ครับ ช่วยชี้แจงด้วยครับ
ประธานสภา			ครับในส่วนแรกการทำถนนทางสมาชิกอยากให้ทำแบบแบ่งครึ่งครับ และการสมาชิกอยากตรวจสอบสถานะการคลังด้วยครับ
นายกเทศมนตรี		เรียนประธานสภา ผมนายสุพัฒน์  หนูจีนเส้ง นายกเทศมนตรีตำบลหนองพ้อ ผมขอขอบคุณที่เป็นห่วงครับ ถ้าอยากให้ชัดเจนเดียวผู้จะให้ทางผู้อำนวยการองคลังชี้แจงให้ครับ
ผู้อำนวยการกองคลัง	เรียนประธานสภา ดิฉันนางดารารัตน์  คงเทพ ผู้อำนวยการกองคลัง ขอนำเรียนตรงนี้ว่าสถานะทางการคลังของทางเทศบาลตำบลหนองพ้อ ณ วันที่ 23 ธันวาคม 2562 มีเงินสะสมอยู่จำนวน 16216961.76 บาท ซึ่งสามารถจ่ายได้ตามระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน  และการเก็บรักษาเงินและการตรวจเงินขององค์กรปกครองส่วนท้องถิ่น (ฉบับที่ 3 ) พ.ศ.2561 (3 ) ให้กันเงินสะสมสำรองจ่ายเป็นค่าใช้จ่ายด้านบุคลากรไม่น้อยกว่าสามเดือนและได้กันไว้อีกร้อยละสิบของงบประมาณรายจ่ายประจำปีนั้น เพื่อเป็นค่าใช้จ่ายในการบริหารและกรณีที่มีสาธารณภัยเกิดขึ้น เพื่อการใช้จ่ายเงินสามารถ ซึ่งเป็นสถานะติดลบสามารถนำเงินไปใช้จ่ายได้ค่ะ
ประธานสภา			ขอขอบคุณครับในการนำเรียนชี้แจงครับทางสถานะการเงิน เชิญท่านต่อไปครับ
ถาวร ห้วนแจ่ม		เรียนประธานสภา ผมนายถาวร  ห้วนแจ่ม สท.เขต 1 ผมขอขอบคุณทั้งสองโครงการครับ โดยเฉพาะโครงการที่ 1 อยากให้เน้นย้ำหน่อยครับ ให้ผู้ควบคุมงานให้เป็นไปตามแบบมาตรฐานด้วยครับ ที่ผ่านมาหลายโครงการมีปัญหา และผมไม่อยากให้มีปัญหาอีกครับ ให้ได้ใช้งานได้นานๆ ครับ และมีประสิทธิภาพตามงบประมาณ 
ประธานสภา			เชิญท่านสมาชิกท่านอื่นครับ ถ้าไม่มีผมขอมติครับ ท่านสมาชิกสภาท่านใดเห็นชอบอนุมัติโปรดยกมือครับ
มติที่ประชุม					อนุมัติ		11	เสียง
					ไม่อนุมัติ		-	เสียง
					งดออกเสียง	1	คน คือประธานสภา
ระเบียบวาระที่ 4	เรื่องอื่นๆ
ประธานสภา			ครับสำหรับวันนี้ท่านสมาชิกสภาท่านใดมีข้อแลกเปลี่ยนเชิญครับ หรือตามที่ชาวบ้านได้ร้องเรียนมาเชิญครับ
สมเกียรติ  เกื้อชู		เรียนประธานสภา ผมนายสมเกียรติ  เกื้อชู สท.เขต 1 ผมขอพูดเรื่องถนนสายดอนนูด – เกาะทิศจันทร์ ตอนนี้เป็นหลุมเป็นบ่อพอสมควรแล้ว ต้องดำเนินการซ่อมได้แล้วครับ และอีกสายสายท่าพลับ – โคกวาด้วยครับ ชาวบ้านฝากมาถามด้วยว่าจะมาทำเมื่อไหร่ครับ ฝากฝ่ายบริหารด้วยครับ
ปรีชา  ชาญเมธี		เรียนประธานสภา ผมนายปรีชา  ชาญเมธี สท.เขต 2 ครับในการประชุมครั้งก่อนผมเคยพูดแล้ว เกี่ยวกับการนสำรวจถนนผมอยากให้ออกไปสำรวจถนนไม่ทราบว่าจะทำหรือเปล่าหรือออกไปสำรวจยังครับ ฝากฝ่ายบริหารด้วยครับ
โยธิน  ถึงมาก		เรียนประธานสภา ผมนายโยธิน  ถึงมาก สท.เขต 1 ผมขอพูดเรื่องการการซ่อมแซมถนนจะปีใหม่และช่วยไปซ่อมแซมถนนสายควนพลี – ควนกฤษณา ผมพูดมาหลายครั้งแล้ว มันชำรุดมากจริงๆครับอย่าให้ช่วยไปดูและช่วยซ่อมแซมด้วยครับ
ประสิทธิ์  จันทร		เรียนประธานสภา ผมนายประสิทธิ์  จันทร สท.เขต 2 ผมมีเรื่องจะปรึกษาวันที่ 26 ธันวาคม 2562 ทางหมู่ที่ 4 ได้จัดงานกองทุนแม่ของแผ่นดิน ขอความร่วมมือให้พนักงานเจ้าหน้าที่ช่วยไปดูแลทำความสะอาดพัฒนาพื้นที่ให้ด้วยครับขอบคุณครับ
นายกเทศมนตรี		เรียนประธานสภา ผมนายสุพัฒน์ หนูจีนเส้ง นายกเทศมนตรีตำบลหนองพ้อ ถนนสายดอนนูด – เกาะทิศจันทร์ และสายท่าพลับ ตรงนี้เราเข้าแผนไปแล้วจะให้ช่างออกไปสำรวจ แล้วให้มารายงานผมด้วยครับ
ประธานสภา			เชิญท่านสมาชิกท่านต่อไปครับ 
ถาวร  ห้วนแจ่ม		เรียนประธานสภา ผมนายถาวร  ห้วนแจ่ม สท.เขต 1 ผมมีเรื่องที่จะฝากไปยังประธานสภา เรื่องภูมิทัศน์ของเทศบาลครับอยากให้ดูด้านหลังด้วยครับ ผมว่ามันยังไม่เรียบร้อยเท่าไหร่ครับ ช่วยเน้นๆหน่อยครับ จะได้ดูสะอาดครับ
ประธานสภา			เชิญท่านสมาชิกท่านต่อไปครับ   ถ้าไม่มีสำหรับวันนี้ผมขอขอบคุณท่านสมาชิกสภาทุกท่านมราเข้าร่วมประชุม ขอปิดการประชุมครับ
ปิดประชุมเวลา 10.50 น.

